Lionel Barrymore

**Lionel Barrymore** (født **Lionel Herbert Blythe** 28. april 1878 i Philadelphia i Pennsylvania, død 15. november 1954 i Van Nuys i California) var en amerikansk skuespiller og regissør. Barrymore vant Oscar for beste mannlige hovedrolle for rollen som forsvarsadvokat Stephen Ashe i filmen *[[Syndere]]* (1931). Han har fått to stjerner på Hollywood Walk of Fame.

Han er også husket som Ebenezer Scrooge i årvisse repetisjoner av *A Christmas Carol* i en rekke tiår. Han er også kjent for sin rolletolkning av Dr. Leonard Gillespie i MGMs ni Dr. Kildare-filmer, en rolle han gjentok i ytterligere seks filmer som fokuserte alene på Gillespie, og i en radioserie med tittel *The Story of Dr. Kildare*.

## Liv og virke
### Bakgrunn
Lionel Barrymore (opprinnelig *Blythe*) var den eldste av søskenene Barrymore, bror til Ethel og John.

Han var sønn av skuespillerne Georgiana Drew Barrymore og Maurice Barrymore (født Herbert Arthur Chamberlayne Blythe). Han gikk på privatskoler som barn, blant annet på Art Students League of New York.  Han ble oppdratt som katolikk, men gikk først på Episcopal Academy i Philadelphia. Så gikk han senere på den katolske *Seton Hall Preparatory School*, årgangsklassen 1891.

### Karriere
Fra året 1900 var han stjerne på Broadway i New York.  Han var med i sin første film i 1911 for D.W. Griffith. og var den første av søskenene som medvirket i en film. Barrymore fikk i 1926 kontrakt med MGM.

I det hele skulle Lionel Barrymore spille i over 200 filmer og var i 1930- og 1940-årene en av USAs mest populære skuespillere.

I 1938 ble Lionel Barrymore delvis lam, som følge av en kombinasjon av artritt og en beinskade som han hadde pådratt deg ved et fall. Til tross for at han deretter måtte bruke rullestol, klarte han å fortsette karrieren som populær skuespiller.

Barrymore mottok en Oscar for beste mannlige hovedrolle for rollen som forsvarsadvokat Stephen Ashe i filmen *[[Syndere]]* (1931).

Lionel Barrymore var også billedkunstner og komponist, og i 1953 ga han ut den historiske romanen *Mr. Cantonwine: A Moral Tale*. I tillegg var han svært interessert i hagestell, og dyrket roser på sin eiendom Chatsworth Ranch.

Barrymore døde i 1954 av et hjerteinfarkt. Han er begravet på Calvary Cemetery i Los Angeles.

## Filmografi (utvalg)
* 1914 – *[[Under the Gaslight]]*
* 1915 – *[[A Modern Magdalen]]*
* 1915 – *[[A Yellow Streak]]*
* 1915 – *[[Wildfire (1915)|Wildfire]]*
* 1916 – *[[The Quitter]]*
* 1917 – *[[The End of the Tour]]*
* 1917 – *[[His Father’s Son]]*
* 1917 – *[[The Millionaire’s Double]]*
* 1917 – *[[National Red Cross Pageant]]*
* 1920 – *[[The Copperhead]]*
* 1920 – *[[The Devil’s Garden]]*
* 1920 – *[[The Master Mind (film fra 1920)|The Master Mind]]*
* 1921 – *[[The Great Adventure (1921)|The Great Adventure]]*
* 1921 – *[[Jim the Penman (1921)|Jim the Penman]]*
* 1923 – *[[Enemies of Women]]*
* 1923 – *[[The Eternal City (1923)|The Eternal City]]*
* 1924 – *[[Decameron Nights]]*
* 1924 – *[[I Am the Man]]*
* 1926 – *[[Fristerinnen]]*
* 1927 – *[[Damernes yndling]]*
* 1928 – *[[Sadie Thompson]]*
* 1928 – *[[Kjærlighetens Fanfare]]*
* 1928 – *[[Liker herrer blonde piker?]]*
* 1929 – *[[Den hemmelighetsfulle ø]]*
* 1931 – *[[Syndere]]*
* 1932 – *[[Paul Renards synd]]*
* 1932 – *[[Grand Hotel (film)|Grand Hotel]]*
* 1933 – *[[Middag kl. 8 (film)|Middag kl. 8]]*
* 1933 – *[[Flyvere i natten]]*
* 1934 – *[[Den blonde vulkan]]*
* 1935 – *[[Den lille oberst]]*
* 1935 – *[[Oh, skjønne ungdom!]]*
* 1936 – *[[På ærens makt]]*
* 1936 – *[[Hevnen (1936)|Hevnen]]*
* 1936 – *[[Sladderen går]]*
* 1936 – *[[Kameliadamen (film fra 1936)|Kameliadamen]]*
* 1937 – *[[På de store banker (film)|På de store banker]]*
* 1937 – *[[Saratoga (film)|Saratoga]]*
* 1937 – *[[Marineblått og gull]]*
* 1938 – *[[Du kan ikke ta det med dig]]*
* 1943 – *[[Helter dør aldri]]*
* 1944 – *[[Da du reiste fra oss]]*
* 1945 – *[[Dommens dag]]*
* 1946 – *[[Livet er vidunderlig]]*
* 1946 – *[[Duell i solen]]*
* 1948 – *[[Stormvarsel]]*
* 1950 – *[[Right Cross]]*

## Referanser


## Eksterne lenker
*